Cyathea dealbata

Silver-fern (sølvbregne), eller silver tree fern (sølvtrebregne), (Kaponga eller Ponga på māori), er en middelstor trebregne som er kun vokser på New Zealand. Sølvbregna er nasjonalplanten til New Zealand.

Synonym 
 Polypodium dealbatum G. Forster, 1786
 Cyathea tricolor Colenso, 1883
 Alsophila tricolor (Colenso) Tryon, 1970

Utseende 
Planten kan vokse seg over ti m høy, men kan en sjelden gang opptre som krypplante. Bladene sitter tett i krona, og bregneblada kan bli om lag fire meter lange. De har en sølvhvit farge på undersidene og lysere grønn på oversidene. Denne klare, sølvaktige fargen har gjort de nyttige som markører langsetter stier, så en kan se når man går i mørket. Skjellene er mørke, og er ofte vridde og glinsende.

Utvikling og vekst 
Cyathea dealbata kom til relativt sent i New Zealands historie, under pliocenepoken (rundt 5 - 1,8 millioner år siden). Bregna finnes på de newzealandske øyene og på Chatham Islands i øst, mest i nærheten av tørrere skoger og i åpen krattskog. Den er kjent for å vokse godt i vel drenert humus, og når den først har slått rot, greier den gjerne tørrere vekstvilkår. Planten vokser best i ly fra vind, og bør vernes mot frost. Sølvbregna vokser ikke på skogbunnen under tette kronene.

Sølvbregne som symbol 

 Korusymbolet er mye brukt i tradisjonell māorikunst, en stilisert framstilling av unge bladskudd på planten. Symbolet er videreført i Air New Zealands logo.
 New Zealands styrker i boerkrigen (1899 - 1902) brukte sølvbregnen første gang som nasjonalt symbol. Siden har sølvbregnen blitt brukt av New Zealands styrker i begge verdenskrigene. Steinen over krigsgravene er gravert med sølvbregnen. Siden Suezkrisen i 1956 har New Zealands fredsbevarende styrker benyttet sølvbregne og kiwisymboler for å markere et skille til Australias og Storbritannias styrker.
 Det newzealandske landslaget i rugby, All Blacks, og cricketlandslaget Black Caps har logo med sølvbregne.
 The Silver Ferns er navnet på landslaget i nettball. Laget ble verdensmestere i 2003.
 Sølvbregne brukes som et emblem på klær, i meieriprodukter, og på et togsett. Det første varemerket ble registrert i 1885.
 Sølvbregne ble brukt i logoen til partiet New Zealand Progressive Party (Jim Anderton's Progressive Party 2002-2012) og i en tidlig logo til partiet United Future New Zealand (2000).
 Blad fra sølvbregne inngår i New Zealands riksvåpen siden 1956.
 Flere alternative newzealandske flagg bruker sølvbregnen som symbol.

Referanser 

 Large, M.F. & J.E. Braggins (2004). Tree Ferns. Timber Press, Inc., s. 120-121. ISBN 0-88192-630-2
 The International Plant Names Index: Cyathea dealbata

Eksterne lenker 
 

Cyatheaceaefamilien
New Zealands flora
Symboler